Участва в Руско-турската война (1877-1878). Проявява се в състава на сборния отряд с командир генерал-майор Александър Имеретински при превземането на Ловеч на 22 август 1877 г. Отличава се при Обсадата на Плевен. Командир на 8-и Естлянски пехотен полк от 30 август 1877 г. Бие се храбро при атаката на Зелените хълмове на 31 август и в септемврийските боеве при Плевен. Повишен е във военно звание полковник с назначение за командир на 62-ри Суздалски пехотен полк от 31 декември 1877 г.